เรื่องร้องเรียน: ด้วยข้างบ้านเปิดอู่ซ่อมรถยนต์และสร้างความเดือดร้อนรำคาญ 2 ประการ   1. คนงานตั้งวงทานเหล้า เปิดและตะโกนร้องเพลงเสียงดังในยามวิกาล โดยเฉพาะในช่วงวันหยุดศุกร์และเสาร์ ล่วงเลยเวลาไปถึงเที่ยงคืน ตลอดระยะเวลาที่ผ่านมาใช้การโทรแจ้ง 191 และประสานกับ สน.บางชัน ขอความช่วยรถสายตรวจของ สน. มาทำการตักเตือนอยู่บ่อยครั้ง หากแต่ก็ยังเกิดเหตุการณ์ซ้ำเกิดขึ้นเป็นประจำ ทั้งนี้ ผมได้ดำเนินการแจ้งความไว้ที่สถานีตำรวจนครบาลบางชันเรียบร้อยแล้ว รายละเอียดปรากฏตามภาพที่แนบพร้อมนี้   2. วันทำการของอู่ มีรถมาจอดบนถนนพื้นที่สาธารณะทั้ง 2 ฝั่งข้างทาง เป็นอุปสรรคต่อการจราจรสัญจรไปมาตามปกติ   ขอความกรุณาติดตามและแก้ไขปัญหา และรายงานผลการดำเนินการให้ทราบในโอกาสแรกด้วย   ขอบคุณครับ
การดำเนินการของเจ้าหน้าที่: ตรวจสอบประชาชนแจ้งเรื่องร้องเรียนอู่ซ่อมรถยนต์ซอยเคหะร่มเกล้า 72 นั่งดื่มเครื่องดื่มแอลกอฮอล์ส่งเสียงดัง และนำรถมาจอดกีดขวางบนถนน ภายในซอยดังกล่าว ได้ตรวจสอบผลปรากฏว่าขณะตรวจสอบไม่พบว่ามีการนั่งดื่มเครื่องดื่มแอลกอฮอล์ ส่วนกรณีจอดรถกีดขวางพบว่าซอยเคหะร่มเกล้า 72 มีพื้นผิวการจราจรกว้าง 6 เมตร ไม่มีเครื่องหมายจราจรบังคับว่าห้ามจอดรถ เพื่อเป็นการบรรเทาปัญหาให้ประชาชนจึงได้ประชาสัมพันธ์ถ้าหากจะมีการนำรถมาจอดที่บริเวณขอบทางให้จอดชิดขอบทางฝั่งซ้ายเพียงฝั่งเดียวเพื่อให้รถประชาชนที่ใช้ทางสัญจรผ่านไปมาได้โดยสะดวกแล้ว
ความเห็นของผู้แจ้ง: คนงานดื่มและส่งเสียงดังยามวิกาล
พื้นที่: แขวงราษฎร์พัฒนา เขตสะพานสูง กรุงเทพมหานคร